EL
23.5.2022
Επίσημη Εφημερίδα της Ευρωπαϊκής Ένωσης
C 207/51
4.
Με τον τέταρτο λόγο προβάλλεται ότι η καθής-εναγόμενη υπέπεσε σε πλάνη περί το δίκαιο, καθώς και σε πλάνη περί τα πραγματικά περιστατικά και πλάνη εκτιμήσεως, καθόσον δεν ζήτησε διευκρινίσεις, όταν αυτό ήταν δυνατό και χρήσιμο, κατά παράβαση των αρχών της χρηστής διοίκησης και της της δικονομικής εντιμότητας. 5.
Με τον πέμπτο λόγο προβάλλεται ότι η διαδικασία σύναψης σύμβασης ενείχε σειρά παραβιάσεων θεμελιωδών αρχών του δικαίου της ΕΕ. 6.
Με τον έκτο λόγο προβάλλεται ότι η καθής-εναγόμενη υπέπεσε σε πλάνη περί το δίκαιο, καθόσον δεν επέβαλε μέτρα για τη διασφάλιση του δικαιώματος των κρατών μελών βάσει του άρθρου 346 ΣΛΕΕ να μην παρέχουν πληροφορίες αντίθετες προς τα ουσιώδη συμφέροντα της ασφάλειάς τους και παραβίασε την αρχή της ίσης μεταχείρισης.
(1) (2)
Η «κοινοπραξία», όπως ορίζεται στην προσφυγή-αγωγή, αποτελείται από την Telefonica de España, την προσφεύγουσα-ενάγουσα, καθώς και δύο άλλες οντότητες.
Ως «προσφορά» νοείται η υποβολή προσφοράς από την κοινοπραξία.
Προσφυγή-αγωγή της 31ης Μαρτίου 2022 — OR και OS κατά Επιτροπής (Υπόθεση T-171/22) (2022/C 207/67) Γλώσσα διαδικασίας: η γαλλική Διάδικοι Προσφεύγοντες-ενάγοντες: OR και OS (εκπρόσωπος: N. de Montigny, δικηγόρος) Καθής-εναγομένη: Ευρωπαϊκή Επιτροπή Αιτήματα Οι προσφεύγοντες-ενάγοντες ζητούν από το Γενικό Δικαστήριο: — να ακυρώσει την απόφαση της 12ης Ιουλίου 2021 με την οποία το Γραφείο Διαχείρισης και Εκκαθάρισης των Ατομικών Δικαιωμάτων (PMO) απέρριψε το αίτημα των προσφευγόντων-εναγόντων της 18ης Μαρτίου 2021 που υποβλήθηκε βάσει του άρθρου 90, παράγραφος 1, του Κανονισμού [Υπηρεσιακής Καταστάσεως των υπαλλήλων της ΕΕ] και με το οποίο ζήτησαν την καταβολή των συνταξιοδοτικών δικαιωμάτων που είχε θεμελιώσει θανών πατέρας τους στο πλαίσιο του συνταξιοδοτικού συστήματος των θεσμικών οργάνων της Ευρωπαϊκής Ένωσης (στο εξής: ΣΣΕΕ) καθώς και των συνταξιοδοτικών δικαιωμάτων που είχε αποκτήσει ο θανών πριν από την είσοδό του στην υπηρεσία· — να ακυρώσει, εφόσον θεωρηθεί ότι παρέχει συμπληρωματική αιτιολογία, την απόφαση της 22ας Δεκεμβρίου 2021 με την οποία η ΑΔΑ απέρριψε τη διοικητική ένσταση των προσφευγόντων-εναγόντων της 20ής Σεπτεμβρίου 2021· — να υποχρεώσει την καθής-εναγομένη να επιστρέψει στους προσφεύγοντες-ενάγοντες το ποσό των συνταξιοδοτικών δικαιωμάτων που αντιστοιχεί στις εισφορές του θανόντος στο ΣΣΕΕ και το ποσό των εθνικών συνταξιοδοτικών δικαιωμάτων του που μεταφέρθηκαν στο ΣΣΕΕ· — να καταδικάσει την καθής-εναγομένη να καταβάλει τους οφειλόμενους τόκους επί των επιστρεπτέων ποσών με το επιτόκιο της Ευρωπαϊκής Κεντρικής Τράπεζας, προσαυξημένο κατά δύο μονάδες, από την ημερομηνία μεταφοράς και από τις ημερομηνίες των μηναίων εισφορών· — να καταδικάσει την καθής-εναγομένη στα δικαστικά έξοδα.
Προβαλλόμενοι λόγοι και κύρια επιχειρήματα Προς στήριξη της προσφυγής-αγωγής οι προσφεύγοντες-ενάγοντες επικαλούνται έναν και μόνο λόγο με τον οποίο προβάλλεται αδικαιολόγητος πλουτισμός της Ένωσης.
Στο πλαίσιο αυτό, οι προσφεύγοντες-ενάγοντες ισχυρίζονται ότι ο πατέρας τους είχε θεμελιώσει, πριν από τον θάνατό του, το δικαίωμα μεταφοράς των συντάξιμων ετών που είχε συμπληρώσει στο πλαίσιο του ΣΣΕΕ καθώς και των συντάξιμων ετών που είχε συμπληρώσει δυνάμει των εθνικών συνταξιοδοτικών δικαιωμάτων του, υπογραμμίζουν δε ότι το εν λόγω δικαίωμα δεν υπόκειται σε καμία αποσβεστική προθεσμία.
Οι προσφεύγοντες-ενάγοντες προσθέτουν ότι, δεδομένου ότι ο πατέρας τους δεν είχε συμπληρώσει, πριν από τον θάνατό του, τη δεκαετή πραγματική υπηρεσία που απαιτείται για τη λήψη σύνταξης στο πλαίσιο του ΣΣΕΕ, οι καταβληθείσες εισφορές συνιστούν αδικαιολόγητο πλουτισμό της Ένωσης.